|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest VII. kerület, Verseny utca 22-24. szám alatti, 32934 helyrajzi számú ingatlan lakóépület létesítése céljából történő beépítése” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő közszolgáltatási szerződés 1. számú mellékletének (az előterjesztés 1. melléklete) 9. pontja (12. bekezdése) alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az Önkormányzat a Budapest Főváros VII. kerület Erzsébetváros Önkormányzata Képviselő-testületének 48/2025. (II.19.) határozata alapján és annak végrehajtása érdekében megbízza az EVIN Nonprofit Zrt.-t a „Budapest VII. kerület, Verseny utca 22-24. szám alatti, 32934 helyrajzi számú ingatlan lakóépület létesítése céljából történő beépítés”-ére vonatkozó munkák előkészítésének és kivitelezésének lebonyolításával. A lakóépület építésének teljes (engedélyezési- és kiviteli-) tervdokumentációját az Önkormányzat 2021-2022. évben elkészíttette, melynek aktualizálása és felülvizsgálata az EVIN Nonprofit Zrt. feladata.

Az építési munkák előkészítésének és kivitelezésének finanszírozása érdekében bonyolítói szerződés (határozati javaslat 1. sz. melléklete) megkötése szükséges. A beruházás megvalósításához rendelkezésre álló keretösszeg 4 723 510 674 Ft + 1 275 347 882 Ft ÁFA, mindösszesen bruttó 5 998 858 556 Ft, azaz ötmilliárd-kilencszázkilencvennyolcmillió-nyolcszázötvennyolcezer-ötszázötvenhat forint, melyből a bonyolítói szerződés keretében az Önkormányzat legfeljebb nettó 4 723 510 674 Ft, valamint 44 354 793 Ft ÁFA, mindösszesen 4 767 865 467 Ft, azaz négymilliárd-hétszázhatvanhétmillió-nyolcszázhatvanötezer-négyszázhatvanhét forint összeget térít meg az EVIN Nonprofit Zrt. részére.

A beruházás fedezetéről az Önkormányzat gondoskodik oly módon, hogy a beruházás értékének 20%-át a Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendeletében, 40 %-át a 2026. évi-, illetve további 40 %-át a 2027. évi költségvetési rendeletében biztosítja.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a „Budapest VII. kerület, Verseny utca 22-24. szám alatti, 32934 helyrajzi számú ingatlan lakóépület létesítése céljából történő beépítése” tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat 1. mellékletét képező „Budapest VII. kerület, Verseny utca 22-24. szám alatti, 32934 helyrajzi számú ingatlan lakóépület létesítése céljából történő beépítése” tárgyú, legfeljebb mindösszesen 4 767 865 467,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat 1. mellékletét képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében 2025. április 16.

2. pont tekintetében 2025. április 23.

Budapest, 2025. április 7.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés melléklet:

1. melléklet – EVIN Közszolgáltatási szerződés lakás és helyiséggazdálkodási feladatok ellátására

Határozati javaslat melléklete:

1. melléklet – Bonyolítói szerződés Verseny utca 22-24. lakóépület építése